Las floriduras son un numero gran d'especies de fongos taxonomicament diverso. En las floriduras lo creiximiento de las hifas fa que se descoloreixcan y prengan una farcha borrosa, en especial sobre los alimentos. Lo ret d'hifas tubulars y ramificadas se diz "micelio", y visto como un tot se considera un solo organismo. Las hifas son por un regular transparents, asinas lo micelio pareixe como una tovura formada por un conchunto de filos sobre una superficie. Las paretz transversals (septos) pueden despartir compartimientos conectaus por tota la hifa, cadagún con un u uns quantos nuclios cheneticament identicos. La textura polsosa de muitas floriduras ye causada por la abundant producción d'esporas asexuals (conidios), que se forman por diferenciación en los cabos de las hifas. La traza de formación y la forma d'estas esporas ha estau un criterio tradicional pa clasificar las floriduras. Muitas d'estas esporas tienen una color viva, fendo a estos hongos mes envistables pa lo uello humán en esta etapa de lo suyo ciclo vital.